ഗിന റോഡ്രിഗസ്

ഒരു അമേരിക്കൻ അഭിനേത്രിയും സംവിധായികയുമാണ് ഗിന അലക്സിസ് റോഡ്രിഗ്വസ്-ലോസിസെറോRodriguez, Gina, answering "Alexis" in response to user SummerLovesPLL: Rodriguez, Gina says “My middle name is Alexis, so we’re best friends.” before reading off someone named Alexis’ tweet: (മുമ്പ്, റോഡ്രിഗ്വസ്; ജനനം: ജൂലൈ 30, 1984)). ജെയ്ൻ ദി വിർജിൻ (2014–2019) എന്ന സിഡബ്ല്യു ആക്ഷേപഹാസ്യ റൊമാന്റിക് നാടക പരമ്പരയിലെ ജെയ്ൻ വില്ലാന്വേവ എന്ന മുഖ്യ കഥാപാത്രത്തെ അവതരിപ്പിച്ചതിന്റെ പേരിൽ അറിയപ്പെടുന്ന അവർക്ക് ഈ വേഷം 2015 ലെ ഗോൾഡൻ ഗ്ലോബ് അവാർഡ് നേടിക്കൊടുത്തിരുന്നു.

ഷിക്കാഗോയിൽ ജനിക്കുകയും വളരുകയും ചെയ്ത റോഡ്രിഗസ് 2004 ൽ നാടകങ്ങളിൽ അഭിനയിച്ചുകൊണ്ട് തന്റെ ഔദ്യോഗിക ജീവിതം ആരംഭിക്കുകയും ലോ & ഓർഡർ എന്ന പോലീസ് നടപടിക്രമ നാടക പരമ്പരയുടെ ഒരു എപ്പിസോഡിൽ പങ്കെടുത്തുകൊണ്ട് ടെലിവിഷൻ അരങ്ങേറ്റം നടത്തുകയും ചെയ്തു. 2012 ൽ സ്വതന്ത്ര സംഗീത-നാടക ചിത്രമായ ഫില്ലി ബ്രൌൺ അവളുടെ വഴിത്തിരിവായി. ഡീപ് വാട്ടർ ഹൊറൈസൺ (2016), ഫെർഡിനാന്റ് (2017), ആനിഹിലേഷൻ (2018), മിസ് ബാല (2019), സംവൺ ഗ്രേറ്റ് (2019) തുടങ്ങിയ ചിത്രങ്ങളിൽ അഭിനയിച്ചുകൊണ്ട് ഒരു നടിയെന്ന നിലയിൽ പ്രശസ്തി നേടി. നെറ്റ്ഫ്ലിക്സ് ആനിമേറ്റഡ് ആക്ഷൻ-അഡ്വഞ്ചർ പമ്പരയായി കാർമെൻ സാൻഡിയെഗോയുടെ (2019 - ഇതുവരെ) ടൈറ്റിൽ കഥാപാത്രത്തിനും അവർ ശബ്ദം നൽകിയിരുന്നു.

 ആദ്യകാലം 
ഇല്ലിനോയിയിലെ ഷിക്കാഗോയിൽ, പ്യൂർട്ടോ റിക്കൻ മാതാപിതാക്കളായ മഗാലിയുടെയും ഒരു ബോക്സിംഗ് റഫറിയായ ഗിനോ റോഡ്രിഗ്വസിന്റെയും ഇളയ മകളായാണ് ഗിന അലക്സിസ് റോഡ്രിഗസിന്റെ ജനനം. മൂന്ന് സഹോദരിമാരിൽ ഇളയവളാണ് അവൾ. ഷിക്കാഗോയുടെ വടക്കുപടിഞ്ഞാറൻ ഭാഗത്തുള്ള ബെൽമോണ്ട് ക്രാഗിൻ പരിസരത്താണ് അവൾ വളർന്നത്.

ഏഴാമത്തെ വയസ്സിൽ റോഡ്രിഗസ് സൽസ ഡാൻസ് കമ്പനിയായ ഫാന്റാസിയ ജുവനൈലിൽ നൃത്തം അവതരിപ്പിച്ചു. കത്തോലിക്കാ വിശ്വാസിയായി വളർന്ന റോഡ്രിഗ്വസ്, സെന്റ് ഇഗ്നേഷ്യസ് കോളേജ് പ്രെപ്പിലെ ഹൈസ്കൂളിൽ പഠനത്തിനു ചേർന്നു. പതിനേഴുവയസ്സുവരെ റോഡ്രിഗ്വസ് സൽസ നൃത്തരംഗത്ത് തുടർന്നു.

തന്റെ പതിനാറാമത്തെ വയസ്സിൽ, കൊളംബിയ യൂണിവേഴ്സിറ്റിയുടെ നാടക സഹകരണത്തിലേക്ക് സ്വീകരിക്കപ്പെട്ട പതിമൂന്ന് കൌമാരക്കാരിൽ ഒരാളായിരുന്നു റോഡ്രഗ്വസ്. അവൾ NYU യുടെ ടിഷ് സ്കൂൾ ഓഫ് ആർട്‌സിൽ ചേർന്നു. അറ്റ്ലാന്റിക് തിയേറ്റർ കമ്പനിയിലും എക്സ്പിരിമെന്റൽ തിയറ്റർ വിംഗിലും നാല് വർഷം പരിശീലനം നേടിയ അവർ 2005 ൽ ഫൈൻ ആർട്സിൽ ബി.എ. ബിരുദം നേടി.

 ഔദ്യോഗികജീവിതം 
റോഡ്രിഗസ് 2004 ൽ ലോ & ഓർഡറിന്റെ ഒരു എപ്പിസോഡിൽ പ്രത്യക്ഷപ്പെട്ടുകൊണ്ടാണ് ടെലിവഷനിൽ അരങ്ങേറിയത്. പിന്നീട് ഇലവണ്ത് അവർ, ആർമി വൈവ്സ്, ദി മെന്റലിസ്റ്റ് എന്നീ പരമ്പരകളിൽ പ്രത്യക്ഷപ്പെട്ടു. 2011 ഒക്ടോബർ 19 ന്, ദി ബോൾഡ് ആൻഡ് ബ്യൂട്ടിഫുൾ എന്ന സോപ്പ് ഓപ്പറ പരമ്പരയിൽ റോഡ്രിഗസ് ആവർത്തിച്ചുള്ള വേഷമായി ബെവർലിയെ അവതരിപ്പിച്ചു. ഗോ ഫോർ ഇറ്റ്! എന്ന സംഗീത ചിത്രത്തിൽ ലഭിച്ച വേഷത്തന് 2011 ലെ ഇമേജൻ അവാർഡ് നാമനിർദേശം ലഭിച്ചു.

2012 ൽ ഗിന റോഡ്രിഗസ്, യുവ ഹിപ്-ഹോപ്പ് ആർട്ടിസ്റ്റ് മജോ ടെനോറിയോ എന്ന കഥാപാത്രത്തെ സ്വതന്ത്ര സംഗീത-നാടക ചിത്രമായ ഫിലി ബ്രൌണിൽ അവതരിപ്പിക്കുകയും, ഇതിലെ അഭിനയത്തിന്റെപേരിൽ ഒരു ഇമേജൻ അവാർഡ് ലഭിക്കുകയും ചെയ്തു. ഈ സിനിമയിലെ മികച്ച അഭിനയത്തിന് നല്ല അവലോകനങ്ങൾ ലഭിച്ചു. ന്യൂയോർക്കിൽ നടന്ന ഫസ്റ്റ് റൺ ഫിലിം ഫെസ്റ്റിവലിൽ മികച്ച നടിയ്ക്കുള്ള അവാർഡും അവർ നേടി.  2013 ജൂൺ 9 ന് അവർ ഇനാഗുറൽ ലൂപ് അവാർഡ് നേടി. 2013 ഏപ്രിൽ 16 ന് ഒരു അഭിമുഖത്തിനിടെ, ലൈഫ് ടൈം ടെലിവിഷൻ പരമ്പരയായ ഡീവ്യൂസ് മെയിഡ്സിൽ തനിക്ക് ഒരു വേഷം വാഗ്ദാനം ചെയ്തതായും പക്ഷേ അതു നിരസിച്ചതായും അവർ വെളിപ്പെടുത്തി. 2013 ഒക്ടോബർ 16 ന് സ്ലീപ്പിംഗ് വിത്ത് ദി ഫിഷസ് എന്ന ചിത്രത്തിൽ അഭിനിയിച്ചു. ഒരു ആൽബത്തിനോടൊപ്പവും പ്രവർത്തിച്ചിരുന്നു.

 അഭിനയരംഗം 

 സിനിമ 
വർഷംസിനിമകഥാപാത്രംകുറിപ്പുകൾ2008കോളിംഗ് ഇറ്റ് ക്വിറ്റ്സ്Day playerടെൻ: തേർട്ടി വൺNeighborhood Girlഹ്രസ്വചിത്രം2009ഓസ്വാൽഡോസ്Ana Daisy2010ഔർ ഫാമിലി വെഡ്ഡിംഗ്Bridesmaidലിറ്റിൽ സ്പൂൺMandyഹ്രസ്വചിത്രം2011ഗോ ഫോർ ഇറ്റ്!G2012ഫില്ലി ബ്രൌൺMajo Tenorioകാലിഫോർണിയ വിന്റർOfelia Ramirez2013ഇന്റർസ്റ്റേറ്റ്Nayeliഹ്രസ്വചിത്രംഎന്റർ ദ ഡേഞ്ചറസ് മൈന്റ്Adrienneദ പ്രൈസ് വേ പേMedic (voice)ഹ്രസ്വചിത്രംസ്ലീപ്പിംഗ് വിത് ദ ഫിഷസ്Alexis FishUna Y Otra Y Otra VeGirlfriendഹ്രസ്വചിത്രം2014Since I Laid EyesIleneC'est Janeജെയ്ൻ2016Sticky NotesനതാലിയDeepwater HorizonAndrea Fleytas2017ദ സ്റ്റാർമേരി (voice)Ferdinandഉന (voice)2018Annihilationഅന്യ തോറെൻസൺസ്മോൾഫൂട്ട്കോൾക്ക (voice)ഷാരൻ 1.2.3.സിൻടി2019മിസ് ബാലഗ്ലോറിയ ഫ്യൂണ്ടസ്സംവൺ ഗ്രേറ്റ്ജെന്നി യംഗ്Also producerആന്റീസ് സോംഗ്താവിഹ്രസ്വചിത്രം2020കാജില്യണയർമെലാനിസ്കൂബ്!വെൽമ ഡിക്ലെ (voice)Post-productionഅവേക്ക്ജിൽPost-production

 അവലംബം 

വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:1984-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ